**Referat af lokalrådsmøde onsdag d. 4. januar 2017**

**Til stede**:

Knud, Annette, Søren, Hanne, Grete, Michael, Heidi, Jette, Jeannie og Christian.

**Ordstyrer:**

Søren.

**Referent:**

Christian.

**Godkendelse af seneste referat:**

Referatet blev godkendt.

**Formanden – siden sidst:**

Knud orienterede indledningsvist om en idé om at se sommerfesten med nye øjne, således at Lokalrådet deltager i arbejdet med at arrangere festen. Det kan overvejes, om festlighederne evt. skal flyttes til et af de grønne arealer ved Sognegården, og at der så samtidig lånes et af lokalerne i Sognegården til børnedisco.

Vedr. Kastrupvej 1 kunne Knud oplyse, at der nu kun er 4 beboere tilbage.

Lokalrådet er ubekendt med kommunens fremtidige planer for benyttelsen af ejendommen. Det blev aftalt, at Knud sender en forespørgsel til kommunen og spørger ind til deres planer for ejendommen.

**Fra udvalgene:**

Festivalsudvalget:

Michael, Knud og Grete deltog tilbage i september i et møde med festivallen.

Her hævdede festivallen, at de havde fået mindsket støjgenerne under 2016 festivallen. Festivaludvalget mener derimod, at de mindre støjgener ikke skyldes en øget indsats fra festivallens side, men derimod vindretningen i den uge festivallen stod på.

Festivaludvalget pointerede desuden over for festivallen, at der i 2016 har været et markant problem med festivalgæster, der har anvendt områdets private haver som toilet, hvilket er absolut uacceptabelt.

Udvalget for sikker trafik og byforskønnelse:

Annette kunne meddele, at den nye skiltningsplan og hastighedsbegrænsning for Vor Frue og Kamptrup, hvor hastigheden i byerne bliver nedsat fra 50 km/t til 40 km/t. er udskudt til 2017.

Det var ellers håbet, at det hele stod færdigt ingen udgangen af 2016. Som det ser ud nu, er der kun kommunalt budget til at lave skiltning. Det lader således til, at der ikke kan anlægges indsnævring eller anden chikane til fartnedsættelse.

Vedr. det farlige kryds Køgevej/Søndermarksvej har Vejdirektoratet nu meddelt, at de ikke vurderer det er farligt nok til, at der skal sættes ind med forbedrende justeringer.

Søren er (i sin egenskab af skolebestyrelsesformand) sammen med skolelederen indbudt af kommunen til en vurdering af sikker trafikvej for skolebørnene i området. Her tages farligheden omkring Køgevej/Søndermarksvej krydset op igen.

Aktivitetsbanen er blevet renoveret, og skraldespanden tømmes nu regelmæssigt.

Som led i forbedring af cykelstierne i området arbejderes der på belysning ved/på Tjærebyvejen og Øde Hastrupvej.

**Hjemmesideudvalget:**

Seneste ændring af vedtægten samt seneste generalforsamlingsreferat skal lægges på hjemmesiden. Knud forsøger at lokalisere begge dokumenter, og sender dem til Michael, når de er fundet.

Det blev drøftet, om vi skal nedlægge lokalrådets Facebook-side, men efter længere diskussion blev en endelig beslutning herom udskudt.

Michael arbejder på en ny hjemmeside. I den forbindelse skal alle lokalrådets medlemmer undersøge om alle udvalgene er på den eksisterende hjemmeside. Sidder man i et udvalg, der ikke er på siden, skal dette meldes ind til Michael.

Alle øvrige ændringer til hjemmesiden skal ligeledes fremsendes til Michael.

Domænet til lokalrådets hjemmeside er pt. ejet af Morten Terkelsen. Knud tager kontakt til Morten med henblik på overdragelse af domænet til Lokalrådet, der er den retmæssige ejer.

**Indkomne punkter:**

Ingen.

**Løbende sager - opfølgning:**

Ingen.

**Bordet rundt:**

Christian (Spiloppen):

Der er pt. mangel på pladser. Tallene fra kommunen er noget usikre og ændrer sig hele tiden, men der mangler pt. minimum 10 pladser, og bestyrelsen arbejder primært med to muligheder: enten en mobil pavillon (der skal ejes af kommunen og som således kan flyttes dan dag institutionen igen har frie pladser) eller oprettelse af en gruppe på skolen. I forhold til den sidste mulighed vil bestyrelsesmedlemmerne Nete og Lærke snarest muligt tage kontakt til Søren fra skolebestyrelsen.

Knud løftede muligheden for genoprettelse af en støtteforening for Spiloppen, og at det kunne overvejes om et evt. overskud fra f.eks. juletræsfesten kunne anvendes som støtte til Spiloppen. Christian har taget begge forslag ad notam.

Grete (Kamstrup):

Der er modtaget fondsmidler på 150.000 kroner til en naturlegeplads ved gadekæret.

Vedr. den nye cykelsti mellem Vor Frue og Kamstup, mener Grete at der er en udfordring med heste der benytter stien, da den bliver ødelagt hurtigere.

Grete mener yderligere, at heste er til meget stor fare for andre, når de færdes på offentlig stier og veje. Christian kunne ikke genkende den farlighed omkring heste, der blev beskrevet.

Heidi (Øde Hastrup):

Der er vedtaget ny Råstofplan, der omfatter udvidelse af de eksisterende grugravningsområder.

Der har i det seneste halvandet år været en lang række indbrud på Øde Hastrupvej.

Søren (Skolen):

Det samlede antal elever på skolen er nede på 85.

Søren er derfor interesseret i dialog med Spiloppen omkring forøgelse af Spiloppens pladser, idet det vil skade skolen, hvis forældre bliver tvunget til at vælge en anden institution end Spiloppen grundet pladsmangel. I disse tilfælde viser statistikken, at skolen efterfølgende også vælges fra.

Ref. Slut/Christian